Dewi Kadru banjur pitakon marang Dewi Winata apa wernane wulu jaran Ucesrawas iku. Dewi Winata aweh wangsulan yen wulune jaran Ucesrawas iku putih resik. Ananging Dewi Kadru duwe panemu yen yektine wernane jaran iku ora putih resik sakabehe. Kalorone padha ngugemi panemune dhewe-dhewe lan wusana ngadani totohan, sapa sing kleru panemune kudu manut marang sing menang, kudu manut kabeh prentahe, dadi bature.
